CELEX: 22005D0502
Language: hu
Date: 2005-06-20 00:00:00
Title: 2005/502/EK: Az EU–Románia Társulási Tanács 2/2005 határozata (2005. június 20.) a Társulási Tanács eljárási szabályzatát elfogadó 1/95. határozatnak egy, a Régiók Bizottsága és a Régiók Bizottságával folytatott együttműködésért felelős Román Összekötő Bizottság közötti Paritásos Konzultatív Bizottság felállítása által történő módosításáról

15.7.2005   
            
            
               HU
            
            
               Az Európai Unió Hivatalos Lapja
            
            
               L 184/55
            
         
      AZ EU–ROMÁNIA TÁRSULÁSI TANÁCS 2/2005 HATÁROZATA
   
   (2005. június 20.)
   a Társulási Tanács eljárási szabályzatát elfogadó 1/95. határozatnak egy, a Régiók Bizottsága és a Régiók Bizottságával folytatott együttműködésért felelős Román Összekötő Bizottság közötti Paritásos Konzultatív Bizottság felállítása által történő módosításáról
   (2005/502/EK)
   A TÁRSULÁSI TANÁCS,
   tekintettel az egyrészről az Európai Gazdasági Közösségek és tagállamaik, másrészről Románia közötti társulás létesítéséről szóló Európa-megállapodásra (1) és különösen annak 111. cikkére,
   mivel:
   
               (1)
            
            
               Az Európai Közösség és Románia regionális és helyi hatóságai között párbeszéd és együttműködés nagymértékben hozzájárulhatna kapcsolataik fejlődéséhez és Európa integrációjához.
            
         
               (2)
            
            
               Helyénvalónak látszik, hogy az ilyen együttműködés egyrészről a Régiók Bizottsága, másrészről az Európai Közösségek Régiók Bizottságával folytatott együttműködésért felelős Román Összekötő Bizottság között valósuljon meg, egy paritásos konzultatív bizottság létrehozása által.
            
         
               (3)
            
            
               Ez azt jelenti, hogy a Társulási Tanácsnak az 1/95 határozattal elfogadott eljárási szabályzatát (2) ennek megfelelően módosítani kell,
            
         A KÖVETKEZŐKÉPPEN HATÁROZOTT:
   1. cikk
   A Társulási Tanács eljárási szabályzata a következő cikkekkel egészül ki:
   
      „18. cikk
      Létrejön a Paritásos Konzultatív Bizottság (a továbbiakban: a bizottság), amelynek feladata a Társulási Tanács támogatása az Európai Közösségek, illetve Románia helyi és regionális hatóságai közötti párbeszéd és együttműködés ösztönzésében. Az ilyen párbeszéd és együttműködés különösen a következőkre irányul:
      
                  1.
               
               
                  a román helyi hatóságok felkészítése a jövőbeni európai uniós tagság keretében folytatandó tevékenységre;
               
            
                  2.
               
               
                  a román helyi hatóságok felkészítése a Régiók Bizottságának munkájában való részvételre Románia csatlakozását követően;
               
            
                  3.
               
               
                  információcsere a kölcsönös érdeklődésre számot tartó aktuális kérdésekről, különösen az EU regionális politikája és a csatlakozási folyamat helyzetével kapcsolatban, valamint a román helyi hatóságok felkészítése ezekre a politikákra;
               
            
                  4.
               
               
                  a többoldalú strukturált párbeszéd ösztönzése a) a román helyi hatóságok és b) az EU-tagállamok régiói között, beleértve a hálózatba szervezésen keresztül olyan konkrét területeken, ahol az egyedi problémák leghatékonyabb megoldási módjának az egyrészről Románia helyi hatóságai, másrészről az EU-tagállamok régiói és helyi hatóságai közötti közvetlen kapcsolat és együttműködés bizonyulhat;
               
            
                  5.
               
               
                  a romániai helyi hatóságok és a tagállami régiók és helyi hatóságok közötti rendszeres információcsere biztosítása a régiók közötti együttműködésről;
               
            
                  6.
               
               
                  a tapasztalat- és ismeretcsere ösztönzése a regionális politika és strukturális beavatkozás terén a) a román helyi hatóságok és b) az EU-tagállamok régiói és helyi hatóságai között, különösen a regionális és helyi fejlesztési tervek, illetve stratégiák előkészítésére és a strukturális alapok leghatékonyabb használatára vonatkozó know-how és technikák átadása által;
               
            
                  7.
               
               
                  a román helyi hatóságok támogatása a szubszidiaritás elvének az élet minden területén – regionális és helyi szinten egyaránt – történő gyakorlati alkalmazása során való információcsere segítségével;
               
            
                  8.
               
               
                  bármely más, az Európa-megállapodás végrehajtása során és az előcsatlakozási stratégia keretében felmerülő, a felek bármelyike által javasolt vonatkozó kérdés megvitatása.
               
            19. cikk
      A bizottság egyrészről a Régiók Bizottságának nyolc képviselőjéből, másrészről a Régiók Bizottságával folytatott együttműködésért felelős Román Összekötő Bizottság nyolc képviselőjéből áll. Ezzel megegyező számú póttagot neveznek ki.
      A bizottság tevékenységeit a Társulási Tanáccsal folytatott konzultációk alapján, illetve – a regionális és helyi hatóságok közötti párbeszéd támogatását illetően – saját kezdeményezésére végzi.
      A bizottság ajánlásokat tehet a Társulási Tanács felé.
      A tagokat úgy választják, hogy a bizottság összetétele a lehető legnagyobb mértékben tükrözze a regionális és helyi hatóságok különböző szintjeit az Európai Közösségben és Romániában egyaránt.
      A bizottság elfogadja eljárási szabályzatát.
      A bizottság az eljárási szabályzatában általa meghatározott időközönként ül össze.
      A bizottság elnöki tisztségét a Régiók Bizottságának egy tagja és a Régiók Bizottságával folytatott együttműködésért felelős Román Összekötő Bizottság egy tagja közösen tölti be.
      20. cikk
      A Régiók Bizottsága, illetve a Régiók Bizottságával folytatott együttműködésért felelős Román Összekötő Bizottság egyformán fedezik a bizottság ülésein való részvételükkel okozott költségeket, tekintettel a személyzeti, úti- és tartózkodási költségekre, valamint a postai és távközlési kiadásokra.
      Az üléseken való tolmácsolás, illetve a dokumentumok fordításának és sokszorosításának költségeit a Régiók Bizottsága viseli, a románra vagy románról való fordítás, illetve tolmácsolás kivételével, amelynek költségei a Régiók Bizottságával folytatott együttműködésért felelős Román Összekötő Bizottságot terhelik.
      Az ülések megszervezésével kapcsolatos tárgyi kiadásokat az üléseknek otthont adó fél viseli.”
   
   2. cikk
   Ez a határozat az elfogadását követő második hónap első napján lép hatályba.
   
      Kelt Brüsszelben, 2005. június 20-án.
      
         
            a Társulási Tanács részéről
         
         
            az elnök
         
         J. ASSELBORN
         
      
   
   
      (1)  HL L 357., 1994.12.31., 2. o.
   
      (2)  HL L 171., 1995.7.21., 41. o.